ଟୁକୁ ମୂଷି
<poem>

ଟୁ'କୁ ମୂଷି ଟୁ'କୁ ମୂଷି 
ଧାନ ଭରଣକ ଖାଉଥା ବସି 
ତୁ ଥା' ମୁଁ ଯାଉଛି ରୁଷି । 

କାଳିଆ ବଳଦ ଗଲା 
ହାଣ୍ଡି କୁଣ୍ଢେଇ ଜଗି ଥିବୁଟି
ହାଣ୍ଡି ଧୁଡୁଧୁଡୁ କଲା । 

କାଳିଆ ବଳଦ ଭାରି ଉଝଟ
ନିତି ଭାଙ୍ଗଇ ତାଟି କବାଟ ।
ମୋ ହାତରେ ଥାଏ ଖଣ୍ଡିଏ ଛାଟ
ପିଲାଙ୍କୁ ଦେଖିଲେ ଉଗାଳେ ବାଟ ।

ବାପା ରଖିଗଲେ ଧାନ ଭରଣେ ।
ଅମାରରେ ଏବେ ନାହିଁ ତ ମାଣେ ।
ଚଷୁ ଗଦା ହେଲା ଅମାରେ କଣେ 
ଚାଉଳଯାକ ତ ଗଲାଣି କେଣେ ।

ଟୁଉକୁ ମୂଷିରେ ଦିଶୁ ତ ସାନ 
ମାସକେ ଖାଇଲୁ ଭରଣେ ଧାନ ।
କିପରି ହୋଇଲା ପେଟରେ ଥାନ ?
କୋଡମେଇ ତୋର ପେଟ ସମାନ ।

ରୁଷି କରି ବାପା ଛାଡିଲେ ଘର 
ମାଆକୁ ହେଲାଣି ଏକୁଆ ଜର ।
ଟୁଉକୁ ମୂଷି ଜଗିଛି ଘର 
ତୁଚ୍ଛା କରୁଅଛି ଧାନ ଅମାର ।
</poem>